CELEX: C2005/217/50
Language: el
Date: 2005-09-03 00:00:00
Title: Υπόθεση C-239/05: Αίτηση για την έκδοση προδικαστικής αποφάσεως που υπέβαλε το Hof van Beroep te Brussel με απόφαση της 30ής Μαΐου 2005 στην υπόθεση B.V.B.A. Management, Training en Consultancy κατά Benelux-Merkenbureau

3.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/25
            
         Αίτηση για την έκδοση προδικαστικής αποφάσεως που υπέβαλε το Hof van Beroep te Brussel με απόφαση της 30ής Μαΐου 2005 στην υπόθεση B.V.B.A. Management, Training en Consultancy κατά Benelux-Merkenbureau
   (Υπόθεση C-239/05)
   (2005/C 217/50)
   Γλώσσα διαδικασίας: η ολλανδική
   Με απόφαση της 30ής Μαΐου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 3 Ιουνίου 2005, το Hof van Beroep te Brussel, στο πλαίσιο της διαφοράς μεταξύ B.V.B.A. Management, Training en Consultancy και Benelux-Merkenbureau, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1)
            
            
               Πρέπει η αρμόδια για τα σήματα αρχή, κατόπιν της εκ μέρους της εξετάσεως του συνόλου των ασκούντων επιρροή ως προς την ύπαρξη απόλυτου λόγου απαραδέκτου, να γνωστοποιεί με την προσωρινή ή την τελική της απόφαση επί της καταθέσεως το συμπέρασμά της χωριστά για κάθε ένα από τα εμπορεύματα και για κάθε μία από τις υπηρεσίες για τα οποία και τις οποίες ζητείται προστασία σήματος;
            
         
               2)
            
            
               Μπορούν τα ασκούντα επιρροή πραγματικά περιστατικά και περιστάσεις, που πρέπει να λαμβάνονται υπόψη από το δικαστήριο στην περίπτωση ασκήσεως ενδίκου βοηθήματος κατά της αποφάσεως της αρμόδιας για τα σήματα αρχής, να διαφέρουν συνεπεία του χρόνου που παρήλθε μεταξύ των δύο ημερομηνιών κατά τις οποίες ελήφθη απόφαση ή πρέπει το δικαστήριο αυτό να λάβει υπόψη μόνον ό,τι υφίστατο από απόψεως πραγματικών περιστατικών και περιστάσεων κατά το χρονικό σημείο κατά το οποίο έλαβε απόφαση η αρμόδια για τα σήματα αρχή;
            
         
               3)
            
            
               Εμποδίζει η δοθείσα από το Δικαστήριο με την απόφαση Postkantoor (1) ερμηνεία να ερμηνεύονται εθνικές νομοθετικές διατάξεις περί της αρμοδιότητας του δικαστηρίου κατά τέτοιο τρόπο ώστε το δικαστήριο αυτό να κωλύεται να λάβει υπόψη τα ασκούντα επιρροή πραγματικά περιστατικά και περιστάσεις που έχουν μεταβληθεί ή να αποφανθεί επί του διακριτικού χαρακτήρα του σήματος χωριστά για κάθε ένα από τα προϊόντα και για κάθε μία από τις υπηρεσίες;
            
         
      (1)  Υπόθεση C-363/99, Koninklijke KPN Nederland, απόφαση της 12.2.2004.